פליקס מאלארד

פליקס קופר מאלארד (באנגלית: Felix Cooper Mallard; נולד ב-20 באפריל 1998) הוא שחקן, מוזיקאי ודוגמן אוסטרלי.<ref name="CapitalFM"></ref><ref></ref>

== ביוגרפיה ==
מאלארד נולד במלבורן, אוסטרליה. יש לו אחות. מאלארד הוא סייף.<ref></ref> הוא התחיל להתאמן בגיל עשר והתחרה בתחרויות ארציות. הוא זכה בשתי מדליות ארד באירועי הקבוצה באליפות מדינת ויקטוריה 2012.<ref></ref> בגיל 13 מאלארד חתם בסוכנות הדוגמנים ויויאן מודלס,<ref name="MTV"></ref> והוא גיטריסט וזמר בלהקת הפאנק רוק "Enemies Alike".<ref></ref>

== קריירה ==
בשנת 2014 לוהק מאלארד לתפקיד בן קירק באופרת הסבון "שכנים שכנים" למשך שלושה שבועות בתפקיד אורח.<ref></ref> הוא חזר בשנה שלאחר מכן כשחקן אורח לגלם את אותה דמות.<ref></ref>

לאחר שסיים את לימודי התיכון, בחר מאלארד להמשיך לשחק במשרה מלאה והוא הצטרף לצוות השחקנים הקבוע של אופרת הסבון "שכנים שכנים" בשנת 2016.<ref></ref> באותה שנה הוא כיכב בסדרה, "Xanthe ♥ Ben", ספין-אוף מקוון של אופרת הסבון בן 20 פרקים ששוחרר באינסטגרם.<ref></ref> מאלארד צילם את סצנותיו האחרונות עבור "שכנים" בסוף 2017.<ref></ref> מאלארד כיכב בסרטו הקצר של טרוויס ברנס, "Money Is Just a Barbell".<ref></ref>

בעקבות עזיבתו את אופרת הסבון פורסם כי מאלארד קיבל את תפקידו של כוכב הפופ קופר ג'יימס בסדרה הקומית "זוג פלוס סלב", לצד דיימון ואינז ג'וניור ואמבר סטיבנס ווסט. הסדרה מבוססת על קורותיו של הזמר והשחקן הארי סטיילס, שעבר לגור עם מפיק הטלוויזיה בן ווינסטון ומשפחתו כדי להימלט מאור הזרקורים כאשר להקת הפופ ואן דיירקשן הייתה בשיא הפופולריות.<ref></ref><ref></ref> מאלארד נבחן לתפקיד במבטא אמריקאי.<ref name="BillboardHarryStyles"></ref> לאחר שמפיק הסדרה וינסטון הציע את התפקיד, קיבל מאלארד שיחות טלפון מג'יימס קורדן ומהארי סטיילס ששכנעו אותו לקבל את התפקיד. לאחר שקיבל את התפקיד, מאלארד שיחק את הדמות במבטא האוסטרלי.<ref name="HeatRadio"></ref> ב-28 בנובמבר 2018 פורסם כי רשת CBS סירבה להזמין פרקים נוספים בסדרה מעבר לשלושה עשר שכבר צולמו.<ref></ref> CBS ביטלה את הסדרה ב-10 במאי 2019.<ref></ref>

בשנת 2020 מאלארד שיחק את התפקיד החוזר של לוקאס קרוואג'יו בסדרת הטלוויזיה "המפתחות של משפחת לוק" בהפקת שירות הזרמת המדיה נטפליקס.<ref></ref> הוא הופיע גם בסרט הדרמה הרומנטי "כל המקומות המוארים" בכיכובה של אל פנינג, המופץ על ידי נטפליקס. הסרט הוא עיבוד לרומן משנת 2015 של ג'ניפר ניבן באותו שם.<ref></ref> באוקטובר 2020 לוהק מאלארד לתפקיד חוזר בעונה השנייה של הסדרה "הפלייליסט של זואי" ברשת NBC, שעלתה בינואר 2021.<ref></ref>

בשנת 2021 גילם את אחד התפקידים הראשיים בסדרת הנעורים והדרמה של נטפליקס "ג'יני וג'ורג'יה" לצד אנטוניה ג'נטרי ובריאן האווי. בסדרה מגלם מאלרד את מרקוס בייקר.

== פילמוגרפיה ==
=== קולנוע ===
{| class="wikitable plainrowheaders sortable"
! scope="col" | שנה
! scope="col" | סרט
! scope="col" | תפקיד
! class="unsortable" | הערות
|-
|2020
| scope="row" | כל המקומות המוארים
| רומר
|
|-
|2024
|צבים כל הדרך למטה
|דייוויס פיקט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014–2019
|שכנים שכנים
| rowspan="4" |בן קירק <small>(אנ')</small>
|515 פרקים
|-
| rowspan="3" |2016
|Pipe Up
|סדרת רשת; פרק: "Sheep"
|-
|Xanthe ♥ Ben
|סדרת רשת; 20 פרקים
|-
|Summer Stories
|סדרת רשת; 4 פרקים
|-
|2018–2019
|זוג פלוס סלב <small>(אנ')</small>
|קופר ג'יימס
|תפקיד ראשי; 13 פרקים
|-
|2020–2021
|המפתחות של משפחת לוק
|לוקאס קרוואג'יו / דודג'
|6 פרקים
|-
|2021
|הפלייליסט של זואי
|איידן
|4 פרקים
|-
|2021–הווה
|ג'יני וג'ורג'יה
|מרקוס בייקר
|תפקיד ראשי (2 עונות); 20 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:זמרים אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1998